На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019, 149/2020 и 118/2021), члана 70.став 10. Статута општине Гаџин Хан (,,Сл.лист града Ниша,, бр.10/2019,101/2019), члана 11. Одлуке о буџету општине Гаџин Хан за 2022. годину („Службени лист града Ниша“ број 116/2021) и предлога Службе за буџет, финансије и пореску администрацију број 400-220/22-IV/0 од 01.03.2022. године,

Општинско веће општине Гаџин Хан на седници одржаној 01. марта 2022. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2022. годину (“Службени лист града Ниша” 116/2021):

**Раздео 5**

**Програм 15 – Локална самоуправа**

**0602- 0009 – Текућа буџетска резерва**

**Функција 130 - Опште услуге**

**Позиција 66.**

**Економска класификација 499000 - Средства резерве**

**ОДОБРАВАЈУ СЕ** средства у износу од **136.000,00** динара (стотридесетшестхиљададинара) Општинској управи општине Гаџин Хан за измирење обавеза за покриће трошкова извршног поступка.

1. Средства из тачке 1. овог предлога распоређују се у оквиру

**Раздео 5**

**Програм 15 – ЛОКАЛНА САМОУПРАВА**

**Програмска активност 0602-0001 – Функционисање локалне самоуправе и градских општина**

**Функционална класификација 130 – Опште услуге**

**Позиција 59**

**Економска класификација 483111 – Новчане казне и пенали по решењу судова**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2022. годину и финансијског плана Општинске управе општине Гаџин Хан утврђено је да на горе наведеној економској класификацији нису планирана довољна средства за ове намене.

Решењем о извршењу број ИИ 193/22 од 17.02.2022.године одређује се извршење на основу извршне Пресуде Основног суда у Нишу 18 П.бр.5865/2018 од 17.09.2020. године и пресуде Вишег суда у Нишу 6Гж бр. 42/21 од 14.09.2021.године према извршном дужнику Општини Гаџин Хан. Ово решење достављено је Општинској управи 28.02.2022.године а на рачуну извшења буџета Општине Гаџин Хан спроведена је принудна наплата од стране јавног извршитеља Жарка Димитријевића 21.02.2022.године. Принудна наплата спроведена је у укупном износу од 188.271,46 динара. Од овог износа 139.026,11 динара су трошкови који се књиже на економској класификацији 483111 и односе се на трошкове парничног поступка и трошкове извршења. Износ од 49.245,35 динара је на име главног дуга са обрачунатом каматом почев од 17.09.2022. до 20.02.2022.године који се књижи на економској класификацији 485119.

Главни дуг односи се на новчану накнаду за одузете делове парцела - својина тужиоца ( Митић Зоран из Гаџиног Хана) и то: кп.бр 2742, кп.бр.4113, кп.бр 2690, кп.бр.2684, кп.бр.2865 и кп.бр.2686, све КО Гаџин Хан.

На економској .класификацији 483, позиција 59, Одлуком о буџету општине Гаџин Хан за 2022.годину планирана су средства у износу од 200.000,00 динара. Од ових средстава утрошено је 196.897,45 динара тако да су расположива средства 3.102,55 динара па је неопходно издвојити из текуће буџетске резерве 135.923,56 динара како би се покрили настали трошкови.

Из тог разлога недостајућа средства у износу од 135.923,56 динара се обезбеђују из текуће буџетске резерве.

Број: 06-400-122/22-III

У Гаџином Хану, 01.03.2022.године

ПРЕДСЕДНИК

ОПШТИНСКОГ ВЕЋА

Милисав Филиповић